Krsnik
Krsnik ili Kresnik je lovac na vampire, šaman čija duša u obliku životinje izlazi iz tijela. Krsnik se tijekom noći pretvara u životinju kako bi se borio protiv kudlaka, njegove zle antiteze vampira. Krsnik se pojavljuje kao bijela životinja, a kudlak kao crna životinja.  Krsnikova duša napušta tijelo, nekada dobrovoljno, nekada posredstvom više sile, kako bi se borila protiv agenata zla i da bi osigurala dobru žetvu, zdravlje ili sreću.

Legenda je evoluirala iz predkršćanskog mita prisutnog u Sloveniji, Hrvatskoj (pretežno u Istri i na otocima) i u drugim zemljama gdje je poganski bog neba Perun suočen u vječnoj borbi sa zlom zmijom podzemlja,  Velesom. Krsnik vile uče magiji te tradicionalnom medicinom liječi ljude i stoku. Međutim, zbog slabo dokumentirane usmene predaje, teško je odrediti sa sigurnošću u kojoj mjeri krsnik potječe iz slavenske mitologije (Kresnik (božanstvo)) ili proizlazi iz odvojene šamanističke tradicije.  Nakon pokrštavanja, tvrdi se da je krsnik naučio magiju u Školi crne magije u Babilonu, ali je zadržao dobronamjerne odlike kao darežljiv i moćan prijatelj siromašnih.

Porijeklo imena bi moglo biti iz riječi krst, koja označava križ, a u Srbiji kameni znak za granicu sela. Također bi naziv mogao biti izvedenica iz korijena slavenske riječi za uskrsnuće tako da sama riječ znači nešto kao uskrsnik ili uskrsnuti." 

Slična vjerovanja su kružila u talijanskom Benandanti kultu. Vidi također zduhać.

U fikciji 
 U anime serijalu Trinity Blood, "Crusnik" je vampir koji se hrani krvlju drugih vampira. Lilith Sahl, Cain, Seth, i Abel Nightroad su krsnici koji su višestruko snažniji od običnih vampira. U animeu dolaze u različitim oblicima: Cain se pojavljuje kao anđeo s bijelim krilima, iako je antagonist, dok Abel izgleda pomalo demonski s crnim krilima i crvenim očima, iako je protagonist. Kudlak se pojavljuje u seriji kao kliconoša koji je odgovoran za stvaranje "normalnih" vampira.
 Kresnik i Kudlak su likovi u Shin Megami Tensei seriji video igara.
 Kresnik je ime mitološkog junaka u Tales of Xillia. Super oružje naziva "Koplje Kresnika" je oruđe ključno za fabulu. Nastavak prikazuje pretka zvanog Ludger Will Kresnik. Stroj nazvan Kudlak također je prisutan iako nevažan za priču.

Reference 

Istra
Vampiri